recursal/SuperWikiNEXT-32B huggingface dataset:
**Bánovčanka** je slovenský mládežnícky dychový orchester.

História vzniku orchestra
-------------------------

Bánovčanka vznikla v roku 1995, keď členovia dychovky Kesanka sa v kapele rozhodli hudobne vychovávať mládež ako pokračovateľov tradície dychovej hudby. Vedenie ZUŠ v Nových Zámkoch počas pôsobenia riaditeľky Hildegardy Palackovej sa rozhodlo a schválilo o vytvorení pobočky ZUŠ v obci Bánov.
Učiteľom sa stal člen dychovej hudby Kesanka Štefan Petráš. Ďalšími učiteľmi sa stali Jozef Kozár a Dušan Palacka, títo však už vyučovali externe. V pobočke pedagogicky spolupracovali aj ďalší hudobníci z Kesanky – Miroslav Jenei a Igor Brezík.

V roku 2000 na poste vedúceho Jozef Kozár vystriedal Štefana Petráša.

Vystúpenia a úspechy
--------------------

V roku 1998 vystúpila Bánovčanka v televízii v relácii *Kamera M*. V roku 2000 získal orchester strieborné miesto v Celoštátnej súťaži detských a mládežníckych dychoviek v meste Svit. V roku 2001 orchester vystúpil v maďarskej obci Törökbálint na Medzinárodnom festivale dychových hudieb.

Súčasní členovia
----------------

* Jozef Kozár – umelecký vedúci a dirigent
* Monika Vaneková – flauta
* Michal Dibus – flauta
* Martin Melišek – B klarinet
* Lenka Cviková – B klarinet
* Magdaléna Čeriová – B klarinet
* Adriana Malíková – Es Alt saxofón
* Zuzana Kozárová – B Tenor saxofón
* Žofia Vaneková – B Tenor saxofón
* Andrej Kozár – krídlovka
* Lenka Palacková – krídlovka
* František Moravčík – krídlovka
* Martina Čelková – krídlovka
* Ján Vittek – tenor
* Marek Jurík – barytón
* Tomáš Poročák – 1. trúbka
* Ľubomír Gregor – 2. trúbka
* Lucia Remiášová – sprievodná trúbka
* Marek Kavulek – sprievodná trúbka
* Martin Kavulek – basová trúbka
* Ondrej Melišek – tuba
* Michal Kozár – bicie
* Marián Palacka – bicie

Diskografia
-----------

* 2003 *Mladí odkazujú mladým* – vydala Kesanka, MC, CD

Pozri aj
--------

* Dychová hudba
* Orchester
* Zoznam slovenských dychových kapiel a orchestrov

Externé odkazy
--------------

* Oficiálne stránky - www.banovcanka.sk Archivované 2008-12-05 na Wayback Machine
**Bódhi** (- v sanskrite aj v páli; písmom dévanagárí: बोधि; doslovný význam: "prebudenie, bdenie, precitnutie, poznávanie"; iné názvy: **osvietenie, precitnutie, prebudenie**, nepresne **budhovstvo**; japonský ekvivalent je satori) je v budhizme prebudenie, t.j. *vykupujúce poznanie, zásadná zmena perspektívy, ktorá odhaľuje všetky doterajšie názory na svet, seba samého, cieľ spásy, vykúpenie a k nim smerujúce cesty ako ilúziu.* Bódhi neprebieha na intelektuálnej ani kognitívnej úrovni. Bódhi ničí korene zla, nenávisti, zaslepenia a podobne, ruší karmu, ukončuje putovanie existenciami (sansára). 

Bódhi vedie k prebudeniu zo spánku a klamov zapríčinených nečistotami (kilésa) a k pochopeniu
4 ušľachtilých právd (sačča). Existujú 3 druhy bódhi: sávakabódhi (prebudenie ušľachtilého žiaka, t.j. arahata), paččéka-bódhi (prebudenie toho, kto dosiahol tento cieľ samostatne) a sammá-bódhi (prebudenie dokonalo probudeného, t.j. buddhu). 

Pri podrobnejšom pohľade existuje veľké množštvo definicií pojmu bódhi; budhistické komentáre okrem významu strom prebudenia (pozri bódhi (strom)) poskytujú ešte vo všeobecnosti tri ďalšie definície bódhi :

* arija-magga (t.j. chodník svätosti)
* nirvána
* sabbaňňutá-ňána(t.j. (Buddhova) vševedúcnosť)

Takéto prebudenie dosiahol napr. Gautama Budha. Buddhovo bódhi sa nazýva ,dokonalé prebudenie (sammá-sambódhi).

Bytosti, ktoré sa rozhodli dosiahnuť osvietenie s motiváciou byť schopné pomáhať ostatným bytostiam, sa nazývajú bódhisattvovia.

Referencie
----------

1. ↑   Archivované 2016-02-01 na Wayback Machine, str. 80
2. 1 2  Buddhistický slovník
**C20LET** je spaľovací motor koncernu Opel. Je to radový štvorvalcový, turbodúchadlom prepĺňaný benzínový motor. Jeho zdvihový objem je 1998 centimetrov kubických, má 16 ventilov a rozvodovým remeňom poháňané dva vačkové hriadele v hlave valcov (DOHC). Produkuje inštitútom Deutsches Institut für Normung normovanú hnaciu silu výkonu 150 kilowattov (204 koní) a generuje krútiaci moment 280 newtonmetrov.

Motor C20LET bol uvedený v roku 1992 a boli ním vybavené automobily Vauxhall/Opel Cavalier Turbo a Calibra Turbo. Je podobný ako motor C20XE, až na namontované turbodúchadlo KKK-16, kované 86 mm piesty značky Mahle GmbH a elektronickú riadiacu jednotku Bosch Motronic M2.7.

Motor je najčastejšie v spojení so 6-rýchlostnou manuálnou prevodovkou Getrag F28 a pohonom 4x4.

Referencie
----------

1. 1 2 3 4   *Vauxhall Cavalier Turbo information* [online]. The Cavalier Turbo Owner's Register, [cit. 2009-11-03]. Dostupné online. Archivované 2016-03-04 z originálu.

Zdroj
-----

*Tento článok je čiastočný alebo úplný preklad článku C20LET na anglickej Wikipédii.*

| Opel, automobily 1980 – súčasnosť |
| --- |
| **Model** | 1980 – 1990 | 1990 – 2000 | 2000 – súč. |
| 0 | 1 | 2 | 3 | 4 | 5 | 6 | 7 | 8 | 9 | 0 | 1 | 2 | 3 | 4 | 5 | 6 | 7 | 8 | 9 | 0 | 1 | 2 | 3 | 4 | 5 | 6 | 7 | 8 | 9 |
| Malé |  | Corsa A | Corsa B | Corsa C | Corsa D |
| Nižšia stredná trieda | Kadett C | Kadett D | Kadett E | Astra F | Astra G | Astra H |
| Stredná trieda | Ascona B | Ascona C | Vectra A | Vectra B | Vectra C | Insignia |
|  |  |  | Signum |
| Vyššia stredná trieda | Rekord E/Commodore C | Omega A | Omega B |  |
| Luxusné | Senator A/Monza | Senator B |  |  |
| Športové |  |  | Tigra |  | Tigra TwinTop |
| Manta B |  |  | Calibra |  | Speedster |  | GT |
| Mini MPV |  |  |  | Agila A | Agila B |
|  |  |  | Meriva A | Meriva B |
| MPV |  |  | Zafira A | Zafira B |
| Veľkopriestorové MPV |  |  | Sintra |  |
| SUV |  |  | Frontera A | Frontera B |  | Antara |
|  |  | Monterey |  |
| Dodávky |  |  | Combo A | Combo B |
|  |  | Arena | Vivaro |
|  |  | Movano |
Súradnice: 40°37′34.93″S 22°56′54.34″V﻿ / ﻿40,6263694°S 22,9484278°V﻿ / 40.6263694; 22.9484278

**Biela veža** je jedna z kruhových veží mestského opevnenia v gréckom Solúne. 30 metrová stavba stojí v západnej časti mesta pred nábrežnou promenádou v blízkosti prístavu. V súčasnosti slúži ako múzeum a atrakcia pre turistov. Veža bola vybudovaná Benátčanmi v priebehu 15. storočia. Nahradila starú byzantskú stavbu z 11. storočia. Plnila obrannú funkciu, chránila najmä prístav, ktorý bol v Solúne na veľmi dobrom mieste z pohľadu stratégie. V minulosti slúžila ako väzenie, ktoré existovalo predovšetkým v časoch existencie Osmanskej ríše. Na vrchole má zapichnutú aj bielo-modrú grécku vlajku.

Dejiny
------

V roku 1826 došlo vo veži k veľkému masakru väzňov. Bolo to v čase, keď sa osmanský sultán Mahmud II. rozhodol zlikvidovať búriacich sa Janičiarov uväznených vo veži. Pri tejto príležitosti dostala veža prívlastok „*červená*" alebo „*krvavá*" veža.

Keď v roku 1912 ovládlo Grécko počas tzv. Balkánskej vojny Solún, vežu zvonka premaľovali nabielo a preto dostala súčasný názov. Bielu vežu si domáci uctievajú ako symbol gréckej suverenity v regióne Macedónsko, ktorý dnes nájdete na tričkách, známkach, pohľadniciach či suveníroch. Natretie bielou farbou malo symbolizovať „*vyčistenie*" od starých tureckých zákonov.

Referencie
----------

1. 1 2 3   *Grécky Solún: Križovatka starých kultúr* [online]. cestovanie.sk, 29. januára 2015 14:54. Dostupné online.
2. 1 2   *Solún - mesto tradícií* [online]. cestovanie.sk, 7. 2. 2009. Dostupné online.
Súradnice: 53°06′20″J 73°30′45″V﻿ / ﻿53,10556°J 73,51250°V﻿ / -53.10556; 73.51250

**Big Ben** je aktívny stratovulkán, pokrývajúci prakticky celý Heardov ostrov, ktorý patrí do austrálskeho teritória Heardovho ostrova a Macdonaldových ostrovov, nachádzajúceho sa v južnej časti Indického oceánu. Vrchol sopky je pokrytý trvalým ľadom a je ukončený kalderou so šírkou 5 km. Sopečný masív je tvorený prevažne bazaltovo-trachytickými horninami.

V súčasnosti aktívny kráter je **Mawson Peak** nachádzajúci sa v kaldere je s výškou 2 745 m najvyšší vrch Austrálie a ňou spravovaných teritórií. Mawson Peak od začiatku 20. storočia eruptoval približne 10 krát.

Na ostrove sa nachádza aj druhé, v súčasnosti neaktívne vulkanické centrum - **Mount Dixon** (706 m), ležiaci na polostrove na severovýchodnom konci ostrova, ktorý je spojený s hlavným ostrovom úzkou šijou.

Geológia
--------

História vulkanického vývoja ostrova má približne milión rokov. Predchádzala mu fáza podmorského vulkanizmu, ktorého pozostatky sa dajú nájsť v *drygalského formácii*, tvoriacej základňu sopky, čo jú 300 - 350 m hrubé súvrstvia, tvorené prevažne podmorskými vulkanitmi (napr. poduškové lávy), s vekom približne 9 mil. rokov.

Sopka je tvorená, ako už bolo spomenuté vyššie, kalderou a niekoľkými krátermi. Okrem aktívneho centra Mawson Peak, sa na masíve nachádzajú ďalšie sopečné útvary:

* *Cape Cartwright*
* *Corinth Head*
* *Mount Drygalski*
* *Macey*
* *Rogers Head*
* *Saddle Hill*
* *Scarlet Hill*

Externé odkazy
--------------

* www.volcano.si.edu - stratovulkán Big Ben na Global Volcanism Program (po anglicky)
* www.heardisland.aq - geologický vývoj ostrova (po anglicky)
**Billy Murcia** (\* 9. október 1951, Bogota, Kolumbia – † 6. november 1972, Londýn, Spojené kráľovstvo) bol americký bubeník.

Život
-----

Narodil sa v Kolumbii a v detstve sa presťahoval do New Yorku. V šesťdesiatych rokoch chodil na rovnakú strednú školu ako Sylvain Sylvain, ktorý bol tiež prisťahovalec. Dvojica sa skamarátila a neskôr stretla ešte Johnnyho Thundersa, ktorý tu tiež študoval. Svoju prvú skupinu nazvanú The Pox Murcia založil roku 1967; neskôr prešiel niekoľkými ďalšími skupinami a roku 1971 spolu s Thundersom, Sylvainom, Davidom Johansenom a Arthurom Kanom založil skupinu New York Dolls.

Počas turné po Spojenom kráľovstve, pri ktorom skupina robila predkapelu Rodovi Stewartovi, bol Murcia pozvaný na večierok. Tu sa po kombinácii alkoholu a drog začal dusiť. Ostatní účastníci večierku sa ho snažili oživiť studeným kúpeľom a horúcou kávou, ale Murcia nakoniec zomrel. Hoci členovia skupiny uvažovali o ukončenia jej činnosti, nakoniec sa tak nestalo a na Murciove miesto nastúpil Jerry Nolan. Johnny Thunders o ňom neskôr napísal pieseň „Billy Boy".

Referencie
----------

1. ↑  MCNEIL, Legs; MCCAIN, Gillian. *Zab mě, prosím: Necenzurovaná historie punku*. Praha : [s.n.], 1999. 403 s. ISBN 80-7207-302-8. S. 124.
2. ↑  McNeil a McCain, s. 123
3. ↑  THOMAS, Michelle. *New York Doll* [online]. Future Movies, [cit. 2014-04-26]. Dostupné online. (anglicky)
4. ↑  McNeil a McCain, s. 125
5. ↑  FENSTERSTOCK, Alison. *The New York Dolls are your midday music break* [online]. Nola, 2013-11-06, [cit. 2014-04-26]. Dostupné online. (anglicky)
6. ↑   *Deadly dose of drugs and coffee* [online]. Rock Town Gallery, 2012-11-06, [cit. 2014-04-26]. Dostupné online. (anglicky)

Externé odkazy
--------------

* Billy Murcia na Find a Grave

Zdroj
-----

*Tento článok je čiastočný alebo úplný preklad článku Billy Murcia na českej Wikipédii.*
**Biomagnetizmus** (iné názvy: **živočíšny magnetizmus, animálny magnetizmus, kozmický magnetizmus**) je nepotvrdený jav, ktorý mal byť využívaný pri liečení. Taký spôsob liečby sa nazýva **mesmerizmus**.

Pojem „živočíšny magnetizmus" pochádza od Franza Antona Mesmera, ktorý „liečil" svojich pacientov najprv za pomoci permanentného magnetu, ktorý prikladal na choré miesta. Neskôr rovnaké výsledky dosiahol pomocou svojich rúk, čo si vysvetlil tak, že existuje akýsi živočíšny magnetizmus (franc. magnétisme animal). Živočíšny magnetizmus podľa neho vyplňuje celý vesmír. Človek ho môže z okolia získavať, hromadiť v sebe a prípadne aj preniesť na iného človeka. Údajnú liečebnú silu vysvetľoval tak, že vyžarovaný magnetizmus z jeho rúk mal odstraňovať prekážky vo voľnom obehu tohto magnetizmu, ktoré mali byť podľa jeho predstáv príčinou chorôb. V iných prípadoch choré časti tela namáčal vo vode, ktorá mala byť „zmagnetizovaná".

Mesmerovu predstavu živočíšneho magnetizmu vyvrátila komisia francúzskej Akadémie vied, ktorá v roku 1784 Mesmera požiadala, aby živočíšnym magnetizmom ovplyvnil kompas a elektrometer, čo sa mu nepodarilo. Pozorované javy pri Mesmerovom pôsobení boli neskôr vysvetlené ako dôsledok placebo efektu a hypnotického pôsobenia.

Na živočíšny magnetizmus, väčšinou premenovaný na „biomagnetizmus", sa odvolávajú mnohí liečitelia, ktorí sa snažia „liečiť" aj podobnými metódami ako používal Mesmer. Biomagnetizmus niekedy nazývajú aj „kozmický magnetizmus". Podobne pracujú aj s aurou.

Zdroje
------

* HEŘT, Jiří. *Stručný výkladový slovník českých skeptiků (heslo Mesmerismus)* [online]. Český klub skeptikov SISYFOS, 2007-06-09 13:49 CEST, [cit. 2007-11-09]. Dostupné online. (česky)
* *Tento článok je čiastočný alebo úplný preklad článku Biomagnetismus na českej Wikipédii.*

Literatúra
----------

* KOLEKTIV AUTORŮ. *Alternativní medicína, možnosti a rizika*. Praha : Grada, 1995.
**Bisfenol A** (BPA) je organická chemická zlúčenina, ktorá sa využíva pri výrobe plastov. Chemicky ide o 2,2-bis(4-hydroxyfenyl)propán.

Výroba
------

Bisfenol A sa pripravuje chemickou reakciou fenolu s acetónom v kyslom prostredí.

Použitie
--------

BPA sa používa ako monomér pri výrobe polykarbonátov, a tie sa využívajú pri výrobe napr. CD a DVD, dojčenských fliaš, plastových príborov, dóz na potraviny, ale aj v stomatológii, stavebníctve, elektronike alebo medicíne.

Jeho celosvetová produkcia je okolo troch miliónov ton ročne a rastie.

Škodlivosť
----------

Pri pokusoch na zvieratách sa ukázalo, že vystavenie bisfenolu A počas vnútromaternicového vývoja ovplyvňuje vývoj prsného tkaniva plodu a zvyšuje riziko výskytu rakoviny prsníka v neskoršom veku, a tiež spôsobuje úbytok spermií u mužov.

Vedú sa polemiky, či BPA spôsobuje ochorenie srdca alebo cukrovku. Výskum u mužských zamestnancov tovární vystavených vysokým koncentráciám BPA ukázal, že mali štyrikrát vyššiu frekvenciu problémov s erekciou a sedemkrát častejšie problémy s ejakuláciou.

Výsledky štúdie realizované v USA v rokoch 2003 – 2006 a publikované v novembri 2010 nasvedčujú tomu, že bisfenol A (a podobne aj triclosan) má negatívne účinky na fungovanie imunitného systému človeka. Podľa záverov tejto štúdie bude žiaduce preskúmať mechanizmy, ktoré sa týchto účinkoch podieľajú a tiež aké expozície (z hľadiska množstva a času) majú významný vplyv na imunitný systém a na náchylnosť k chorobám (a ich vážnosť) v neskorších obdobiach ľudského života.

Regulácia
---------

Od 1. júna 2011 sa v Európskej únii nesmú predávať dojčenské fľaše s obsahom bisfenolu A. Ale podľa zistení organizácie Greenpeace boli v obchodnej sieti v Česku predávané ešte po začatí účinnosti zákazu. V apríli 2012 švédska vláda ohlásila zákaz použitia bisfenolu A v obaloch potravín určených deťom do 3 rokov veku.

Podobné látky
-------------

* Fenoly
* Bisfenol S

Refencie
--------

1. 1 2 3  Bisfenol A, látka, ktorá nás obklopuje, škodí ľudskému zdraviu,lidovky, 13. novembra 2009
2. ↑  Miroslav Šuta: „Prečo práve ja?" alebo Rakovina prsníka, životný štýl a prostredie, respekt.cz, 11. novembra 2009
3. ↑  The Impact of Bisphenol A and Triclosan on Immune Parameters in the US Population, NHANES 2003-2006
4. ↑  V Česku sa ďalej predávajú dojčenské fľaše s bisfenolom A
5. ↑  Miroslav Šuta: Bisfenol A: Švédsko oznámilo zákaz v obaloch potravín pre deti, respekt.cz, 16. 4. 2012

Externé odkazy
--------------

* Prof. RNDr. Jiří Patočka, DrSc: NEBEZPEČENSTVO PLASTOVÝCH FLIAŠ – Môže za to bisfenol A (po česky)
* Máte problémovú dcéru? Vedci možno prišli na to prečo – Aktuálně.cz (po česky)

Dokument
--------

Bisphenol A (BPA) Contaminating Our Food: The Undeniable Truth About Plastics and Canned Foods (po anglicky)

Zdroj
-----

*Tento článok je čiastočný alebo úplný preklad článku Bisfenol A na českej Wikipédii.*
Súradnice: 45°47′24″S 22°09′06″V﻿ / ﻿45,79°S 22,151667°V﻿ / 45.79; 22.151667

**Bucovăț** (maď. *Bukovec*) je dedina v Rumunsku v obci Dumbrava, v župe Timiș, ktorá je situovaná v najzápadnejšom cípe rumunského Banátu, severovýchodne od mesta Lugoj.

Dejiny
------

Obec Bukovec sa prvýkrát spomína v roku 1440 pod názvom Bwkocz/Bujocz. V čase Rakúsko-Uhorskej monarchie toto územie patrilo Uhorsku, neskôr Maďarsku a bolo súčasťou Krašovsko-Severinskej župy.

### Historické názvy

* 1440: Bujocz, Bwkocz
* 1477: Bwkowcz, Bukócz
* 1514/16: Bwkwecz
* 1596: Bukuvetz
* 1717: Bukovecz
* 1769/72 Bukowetz
* 1808: Bukovecz
* 1888: Krassóbükk
* 1913: Bukovec
* 1909/19: Bucovăț
* 1924/25: Bucoveți

### Vývoj počtu obyvateľov

V roku 1869 mala obec 773 obyvateľov, v roku 1910 787 obyvateľov, z čoho 777 bolo Rumunov a 13 Rómov.

### Erb

Vlastný samostatný erb prijala obec pomerne nedávno, v roku 2012. Autorom erbu je slovenský heraldik a historik Miroslav Glejtek.

* Erb obceErb obce
* Kombinovaná koruhva BukovcaKombinovaná koruhva Bukovca

Referencie
----------

1. ↑   *Bukovec Kr* [online]. www.banaterra.eu, [cit. 2017-09-14]. Dostupné online.
2. ↑   *Obec Bukovec* [online]. cirkevneerby.sk, [cit. 2017-09-14]. Dostupné online.
Tmavý ležiak
Severoamerická verzia etikety Budějovického Budvaru
**Budějovický Budvar** alebo **Budvar** je obchodná značka českého piva vyrábaného v českobudějovickom pivovare Budějovický Budvar, n. p.

Druhy piva značky Budějovický Budvar
------------------------------------

* *Budweiser Budvar* (5,0% vol.) svetlý ležiak
* *Budějovický Budvar* (4,0% vol.) svetlé výčapné pivo
* *Budweiser Budvar* (4,7% vol.) tmavý ležiak
* *Budweiser Budvar* (0,5% vol.) nealkoholické pivo
* *Bud Super Strong* (7,6% vol.) špeciálne pivo
* *Budweiser Budvar* (5,0% vol.) krúžkovaný ležiak
* *Budvar 33* (4,6% vol.) svetlý ležiak (11,3°), IBU 33
* *Pardál* (3,8% vol.) svetlé výčapné pivo
* *Carlsberg* (5,0% vol.) importovaný svetlý ležiak

Objem výroby piva Budvar je 1 200 000 hl ročne.

Známkoprávne problémy
---------------------

Pivovar je vlastníkom 308 ochranných známok v 101 krajinách. Medzi najznámejšie patrí *Budweiser Budvar*, *Budweiser*, *Budvar*, *Bud* a *Budějovický Budvar*. V USA a Kanade sa pivo predáva pod obchodnou značkou *Czechvar*  Od začiatku 20. storočia trvá spor medzi pivovarom Budějovický Budvar a americkým pivovarom Anheuser-Busch o vlastníctvo ochranných známok. V súčasnej dobe prebieha viac než 40 súdnych sporov a 70 správnych konaní pred patentovými úradmi.

Referencie
----------

1. ↑   *Archivovaná kópia* [online]. [Cit. 2012-03-30]. Dostupné online. Archivované 2012-03-27 z originálu.

Iné projekty
------------

Commons
* Spolupracuj na Commons Commons ponúka multimediálne súbory na tému **Budějovický Budvar**

Externé odkazy
--------------

* Budweiser Budvar, oficiálna slovenská stránka pivovaru Budweiser Budvar SK, s.r.o.

Zdroj
-----

*Tento článok je čiastočný alebo úplný preklad článku Budějovický Budvar na českej Wikipédii (číslo revízie nebolo určené).*
**Bitka pri Karbalá’**, prebiehajúca od 31. marca do 6. apríla 2003, bola súčasťou vojny v Iraku. Americké vojská sa zamerali na vyčistenie mesta od zvyšných irackých jednotiek.

Obchvat
-------

Čelné jednotky 3. pešej divízie k mestu dorazili 31. marca. Juhovýchodne od mesta sa stretli s irackou Republikánskou gardou. Po zdolaní irackých jednotiek využili americké jednotky priechod pri Karbalá’ a postupovali ďalej na Bagdad. Úlohou dobyť samotné mesto Karbalá’ bola poverená 101. výsadková divízia podporovaná 2. práporom 70. obrneného pluku 1. obrnenej divízie. 2. apríla, ešte pred samotným útokom na mesto, sa irackým jednotkám podarilo zostreliť 1 vrtuľník UH-60 Black Hawk. Sedem členov posádky zahynulo a štyria boli zranení.

Obsadenie mesta
---------------

Podľa plánu mali najprv tri prápory 502. pešieho pluku pristáť na troch pristávacích zónach: Sparrow, Finch a Robin. Následne sa mali do boja zapojiť obrnené jednotky vyzbrojené tankmi M1 Abrams a bojovými vozidlami pechoty M2 Bradley a prepojiť jednotlivé pristávacie zóny.

5. apríla o 11:00 zaútočilo letectvo na ciele v meste. Krátko na to 23 vrtuľníkov UH-60 Black Hawk a 5 strojov typu CH-47 Chinook vysadilo tri prápory 502. pešieho pluku 101. výsadkovej divízie.

3. prápor sa dostal krátko po pristátí v zóne Sparrow do ťažkých bojov, avšak odpor irackých jednotiek nebol organizovaný. 2. prápor pristál na juhu v zóne Robin. Taktiež sa musel vysporiadať so silným odporom, pričom pri svojom postupe do mesta vojaci našli v školách niekoľko skladov zbraní a komplex, o ktorom predpokladali, že slúžil na výcvik teroristov. Pred zotmením sa 2. práporu podarilo obsadiť 13 z 30 pridelených sektorov. 1. prápor postupujúci z juhovýchodu pristál v zóne Finch. Bolo objavených niekoľko skladov zbraní, no vojaci postupovali vpred len vďaka silnej palebnej podpore zo strany bojových vrtuľníkov a delostrelectva. Na maskovanie pohybu pechoty bolo vypálených vyše sto zadymovacích striel. Následne sa do boja zapojil 2. prápor 70. obrneného pluku, ktorý stratil jedného muža, keď jeho vozidlo Bradley zasiahla raketa. Za pôsobenie v meste Karbalá’ bol 3. prápor 502. pešieho pluku vyznamenaný cenou Valorous Unit Award.

Pozri aj
--------

* Tretia vojna v Perzskom zálive
* Bitka o Priechod pri Karbalá’
* Útok na divíziu Medina

Referencie
----------

* *Strike on Karbala* [online]. [Cit. 2010-10-31]. Dostupné online. (po anglicky)
* *Karbala, Karbala gap and north to Baghdad* [online]. 20.10.2003, [cit. 2010-10-31]. Dostupné online. (po anglicky)
**Bitka pri Ladé** sa odohrala v roku 494 pred Kr. medzi Iónmi a Peržanmi. Bola vyvrcholením Iónskeho povstania.

Pozadie
-------

Iónske povstanie sa začalo v roku 499 pred Kr. kedy Aristagoras z Milétu povstal proti Peržanom, ktorí túto oblasť ovládali. Aristagoras požiadal o pomoc pevninské Grécko, a v roku 498 pred Kr. Aténčania obsadili a vypálili Sardy, centrum miestnej perzskej vlády. Peržania odpovedali námorným útokom v roku 494 pred Kr.

Bitka
-----

Perzský veliteľ Artafernes do roku 494 pred Kr. znovu obsadil viaceré iónske mestá a obliehal Milétos z pevniny i mora. V tomto roku sa perzské loďstvo stretlo v priamom súboji s gréckou flotilou pri milétskom prístave Ladé. Ióni sa spojili s viacerými ostrovmi v Egejskom mori a zozbierali 353 triér; Peržania proti nim postavili svojich 600 lodí. Iónom velil Dionysios z Fókaie, ktorý podľa Herodota pripravoval vojsko na konflikt tak tvrdým spôsobom, že vojaci dokonca odmietali bojovať. Keď bitka začala, mnoho iónskych lodí sa stále odmietalo do boja zapojiť; 49 lodí zo Samosu opustilo bojovú líniu. To spôsobilo odchod ďalších 70 lodí z Lesbosu a spustilo tak reťazovú reakciu. Dionysiove lode, ktoré zistili, že bitka je stratená, sa otočili a rovnako utiekli. Zvyšky gréckej flotily boli úplne zničené a Milétos sa vzdal krátko nato.

Následky
--------

Iónske povstanie bolo potlačené a v roku 492 pred Kr. Peržania dobyli Macedóniu a Tráciu. V pevninskom Grécku nepoznali príchuť porážky až do roku 490 pred Kr. a bitky pri Maratóne. Medzitým sa Dionysius stal pirátom na Sicílii.

Externé odkazy
--------------

* Livius Picture Archive: Lade (Batiköy) (po anglicky)
Cambridge Z88
**Cambridge Z88** bol domáci počítač vyrábaný od roku 1988 spoločnosťou Cambridge Research, ktorý založil Clive Sinclair potom, čo musel predať svoju spoločnosť Sinclair Research Ltd.

Počítač okrem klávesnice obsahoval aj displej. V najväčšej strednej časti displeja boli zobrazované vložené dáta, postranné časti displeja slúžily ako pomocné. Počítač bol navrhnutý tak, aby ho nebolo nutné vypínať. Preto sa všetky periférne zariadenia dali pripojiť počas chodu.

Technický popis
---------------

* Procesor: Z80 / 3.276 MHz
* RAM: 32 KB
* ROM: 128 KB

Pozri aj
--------

* Sinclair ZX Spectrum
* Sinclair QL
* Timex Sinclair

Externé odkazy
--------------

* Cambridge Computer Z88 Archivované 2015-01-19 na Wayback Machine (po anglicky)
* Z88 Forever! (po anglicky)
* Z88 Developers' Notes V3.2 (po anglicky)
* DMOZ.org - Sinclair Z88 Archivované 2008-09-05 na Wayback Machine (po anglicky)

Zdroj
-----

*Tento článok je čiastočný alebo úplný preklad článku Cambridge Z88 na českej Wikipédii (číslo revízie nebolo určené).*
**Canaletto**, vlastným menom **Giovanni Antonio Canal** (\* 7. október 1697, Benátky, Taliansko – † 19. apríl 1768, Benátky) bol taliansky barokový maliar, hlavne krajinkár Benátok. Maľoval benátske prieplavy, kanály a paláce. 

Jeho romantické stvárnenie mesta si obľúbila hlavne anglická šľachta a tak v roku 1746 vďaka jej finančnej pomoci navštívil Anglicko, kde maľoval anglickú krajinu.

Canaletto bol strýkom a učiteľom maliara Bernarda Bellotta, ktorého s ním často porovnávali a tak Bellotto nakoniec odišiel tvoriť do vzdialeného Poľska.

Galéria
-------

* Campo di Rialto, BenátkyCampo di Rialto, Benátky
* Westminsterské opátstvoWestminsterské opátstvo
* Vyhliadka cez Canal GrandeVyhliadka cez Canal Grande
* Námestie sv. Marka, 1723Námestie sv. Marka, 1723
* Londýn, Northumberland House, 1752Londýn, Northumberland House, 1752

Iné projekty
------------

Commons
* Spolupracuj na Commons Commons ponúka multimediálne súbory na tému **Canaletto**

Externé odkazy
--------------

* Canaletto na ***ARTERICERCA***

Autoritné údaje: * abART: 78349
* BnF: 135268204
* GND: 118638203
* ISNI: 0000 0001 2142 8397
* LCCN: n79065963
* NK ČR: jn19981000437
* ULAN: 500115269
* VIAF: 88652637
* Web umenia: 1345315
* WorldCat: lccn-n79065963
Bushy Park v jeseni
Bushy Park v zime
**Bushy Park** je druhý najväčší kráľovský park v Londýne. Nachádza sa na juhozápade Londýna v obvode Richmond. Rozprestiera sa na ploche 4,5 km², bezprostredne na sever od Hampton Court Palace a jeho záhrad, len niekoľko minút chôdze od Kingstonu.

V parku sú rybníky na rybárčenie aj na prechádzku loďou, cesty na vychádzky koňmo, udržované sady, divoké oblasti zarastené papradím obývané jeleňmi a chránené oblasti. V parku sa nachádza niekoľko chát a Národné fyzikálne laboratórium.

Dejiny
------

Oblasť Bushy parku bola osídlená posledných 4000 rokov. Bola tu objavená mohyla z doby bronzovej a bohaté známky poľnohospodárskej činnosti v stredoveku.

Keď Henrich VIII. prevzal v roku 1529 od kardinála Tomasa Wolseyho Hampton Court Palace, prevzal aj tri okolité parky (Hare Warren, Middle park a Bushy park), ktoré tvoria súčasný Bushy park. Ako vášnivý lovec vyhradil tento park pre lov jeleňov.

Jeho nasledovníci, ktorí boli menej krvilační, nechali postaviť v parku ďalšie malebné príslušenstvo. Karol I. dal vykopať zavlažovací 19-kilometrový kanál Longford River pre zásobovanie Hampton Court a zriadil niekoľko rybníkov. V tom čase bola postavená aj hlavná komunikácia – Gaštanová ulica (*Chesnut Avenue*), ktorá vedie medzi *Hampton Court Road* v Hamptone a *Sandy Lane* v Teddingtone.

Od polovice 19. storočia do druhej svetovej vojny tu Londýnčania slávili gaštanovú nedeľu (*Chestnut Sunday*), prechádzajúc sa rozkvitnutou gaštanovou alejou (táto tradícia bola obnovená v roku 1993).

Na konci 19. storočia boli v parku položené základy nového športu - podzemného hokeja.

Počas prvej svetovej vojny tu bola zriadená nemocnica, v ktorej ošetrovali kanadských vojakov a v medzivojnovom období tu zriadili tábor pre podvyživené deti. Dwight D. Eisenhower tu plánoval počas druhé svetovej vojny vylodenie v Normandii.

Doprava
-------

Najbližšia železničná stanica *National Rail' - Hampton Court na juhu, Hampton Wick a Kingston na východe, Teddington na severe a Hampton na západe. Všetky sú vzdialené asi 10 - 15 chôdze.*

Niektoré linkové autobusy zastavujú blízko *Hampton Court Gate* – hlavnej južnej vstupnej brány do parku. Autobusy z Richmondu zastavujú pri *Hampton Court Green*.

Externé odkazy
--------------

* Stránka Bushy parku Archivované 2008-07-06 na Wayback Machine

  


| * z
* d
* u
**Kráľovské parky v Londýne** |
| --- |
| Bushy Park · Green Park · Greenwich Park · Hyde Park · Kensingtonské záhrady · Regent’s Park  ·  Richmond Park  ·  St. James’s Park |
Predná fasáda budovy
Predná fasáda budovy
 Budova Wallenrod vertikálna zelená fasáda
 Budova Wallenrod recepcia
 Budova Wallenrod písmeno "W"
**Wallenrod** je moderné sedempodlažné biznis centrum na Mickiewiczovej ulici v užšom centre Bratislavy. Má charakter zelenej budovy a ide o prvú stredoeurópsku stavbu s vertikálnymi záhradami. Objekt danou mierkou a svojou komornou atmosférou predstavuje alternatívu k veľkým biznis centrám. Má 3 garážové podlažia, obchodný parter a 6 kancelárskych podlaží, s montovanou nadstavbou, tzv. "kontajnerom" od inovatívneho slovensko-belgického startupu.

Charakteristika
---------------

Vertikálna zelená fasáda tvorí nosný imidž adresy, a dopĺňa zelenú plochu do úzkej husto zastavanej ulice. Zároveň tvorí príjemnú pobytovú atmosféru pre interiéry za ňou. Dôraz na prírodné prvky sa výrazne prejavuje aj v spoločných priestoroch biznis centra - na recepcii masívnou zelenou stenou s akváriom, a pobytovou strešnou záhradou vo vnútrobloku. Tá je s vyššími podlažiami intenzívnejšie prepojená sériou štíhlych vysutých balkónov. 

Zeleň vkladá medzi pracovné miesta a intenzívnu ulicu polopriepustnú živú "medzivrstvu", meniacu sa počas roka. V leto tvorí príjemný polotieň, na jeseň je prestrihaná tak, aby v zime dovnútra prepúšťala slnečné lúče. Okrem vytvorenia pracovnej pohody znižuje náklady na chladenie, alebo kúrenie.

Pre nezávislú údržbu sú v predsadených mliečnych podsvietených kubusoch fasády ukryté rebríky medzi úrovňami, vďaka ktorým je celá fasáda obslúžiteľná nezávisle od prevádzky kancelárií. Systém zaveseného vertikálneho skleníka je vzhľadom na jeho priestorové limity svetovo unikátny, musel byť špeciálne posudzovaný teoretickým virtuálnym modelom, a po overení jeho funkčnosti praxou bol patentovaný.

Vstup do budovy je na prízemí z ulice podporený charakteristickým písmenom "W" a zvýraznený podsvieteným portálom z matovaného skla. Ďalej sa na prízemí nachádzajú priestory pre obchodné prevádzky a vjazd do podzemnej garáže. Prízemie a suterény využívajú celú plochu pozemku. Zvyšné podlažia (2.-7.NP) sú navrhované ako kancelárske priestory kategórie A, vo výmere 2 633 m² so svetlou výškou 2,85 m. Priestory sú plne vetrané, klimatizované, so zdvojenou podlahou. Možnosť otvoriť si okno a nadýchať sa čerstvého vzduchu je zachovaná pre každý kancelársky priestor. 

Na streche je miesto pre montovanú miestnosť, ktorá rozširuje kancelárske priestory. Ide o jednoduchú konštrukciu tzv. "kontajner", ktorý je vďaka nenáročnosti osadenia vhodný pre nadstavby v centrách miest. Miestnosti dominuje veľká okenná tabuľa a terasa s výhľadom na mesto. Zvyšok strechy je osadený obstavaným, aj priznaným technickým zariadením.

Názov budovy symbolicky odkazuje na fiktívneho hrdinu Konrada Wallenroda z rovnomenného historického eposu od Adama Mickiewicza, čím autori akcentovali situovanie projektu na Mickiewiczovej ulici. 

Projekt bol skolaudovaný v roku 2014.

Externé odkazy
--------------

* Oficiálna stránka budovy Archivované 2019-01-06 na Wayback Machine
* 
* 
*

Referencie
----------

1. ↑  Oficiálna stránka budovy Wallenrod Archivované 2019-01-06 na Wayback Machine
Jim Maki, jeden z pacientov Bohdana Pomahača
**Bohdan Pomahač** (\* 8. marec 1971, Ostrava) je český plastický chirurg. Viedol tím, ktorý vykonal prvú úplnú transplantáciu tváre v Spojených štátoch amerických (celosvetovo bola len treťou).

Narodil sa v rodine chemického inžiniera a učiteľky. Detstvo strávil v Ostrave, víkendy trávila rodina v Morávke v Moravsko-sliezských Beskydoch. Ako mladík bol nadšeným a pomerne úspešným šachistom.

Po ukončení strednej školy v roku 1996 vyštudoval lekársku fakultu Univerzity Palackého v Olomouci. Už počas štúdia bol na stáži v Bostone v Massachusetts, kam sa tiež hneď po absolvovaní univerzity vydal pracovať a kde nastúpil do nemocnice Brigham and Women's Hospital. Problematikou translantácií sa venuje od roku 2004. V roku 2007 sa stal vedúcim popáleninového a traumatologického centra a vedúcim tímu so špecializáciou na transplantáciu tváre. V roku 2013 sa venuje transplantáciám horných a dolných končatín..

V roku 2012 mu Česká transplantačná nadácia udelila cenu za rozvoj transplantačnej medicíny. V júni 2013 mu alma mater udelila čestný doktorát.

Referencie
----------

1. ↑  První úplnou transplantaci obličeje v USA vedl český chirurg[nefunkčný odkaz], ČT24, 2001-3-21
2. 1 2 3  ŠARADÍNOVÁ, Martina. *Plastický chirurg Bohdan Pomahač čestným doktorem Univerzity Palackého* [online]. Olomouc: Univerzita Palackého v Olomouci, 06.06.2013, [cit. 2014-12-10]. Dostupné online. Archivované 2014-12-11 z originálu. (po česky)
3. ↑  Nadace ocenila Bohdana Pomahače za transplantaci obličeje

Externé odkazy
--------------

* Bohdan Pomahač – video z cyklu Českej televízie *Na plovárně*
* *Tváře jsou zrcadla našich životů* – portrét Bohdana Pomahača v archíve Českej televízie

Zdroj
-----

*Tento článok je čiastočný alebo úplný preklad článku Bohdan Pomahač na českej Wikipédii.*

Autoritné údaje: * NK ČR: xx0117402
* ORCID: 0000-0003-3703-8240
* Scopus: 6602461627
* VIAF: 121324978
Mgr. **Bohuslav Sobotka** (\* 23. október 1971, Telnice) je český politik. V rokoch 2013 – 2017 bol 11. predsedom vlády Česka. V rokoch 2002 – 2006 bol ministrom financií Česka. Od marca 2011 do júna 2017 bol predsedom Českej strany sociálnodemokratickej (ČSSD). V období od parlamentných volieb 2010 do zvolenia za predsedu bol poverený vedením strany.

V parlamentných voľbách v októbri 2017 utrpela ČSSD porážku. Získala iba 7,2 % hlasov a 15 poslaneckých mandátov z 200.

Život
-----

V 1990 absolvoval Gymnázium v Bučoviciach, následne Právnickú fakultu Masarykovej Univerzity v Brne. S manželkou Olgou má syna Davida.

Politická kariéra
-----------------

Po roku 1989 sa podieľal na obnovení činnosti Českej strany sociálne demokratickej v Brne a vo Vyškove. V roku 1990 bol jeden zo zakladajúcich členov Mladých sociálnych demokratov. V roku 1996 bol prvýkrát zvolený do poslaneckej snemovne na kandidátke ČSSD. Poslancom za ČSSD bol opätovne zvolený v rokoch 1998, 2002 a 2006. 

Sobotka bol 15. júla 2002 menovaný ministrom financií vo vláde Vladimíra Špidlu. Túto funkciu zastával aj vo vládach Stanislava Grossa a Jiřího Paroubka, ktoré krátko pôsobili po odstúpení Špidlu z úradu. Od roku 2003 je členom predsedníctva ČSSD.

Kritika
-------

Je mu vyčítané, že na funkciu ministra financií nemal ekonomické vzdelanie a mimopolitickú profesionálnu prax.

Zdroj
-----

* Životopis Archivované 2008-02-02 na Wayback Machine, z ktorého pôvodne čerpal tento článok

Autoritné údaje: * GND: 1107971586
* ISNI: 0000 0000 5701 9096
* LCCN: n2018061057
* NK ČR: jo2002140308
* VIAF: 84142992
* WorldCat: lccn-n2018061057
Súradnice: 5°51′00″J 13°03′00″V﻿ / ﻿5,85000°J 13,05000°V﻿ / -5.85000; 13.05000

**Boma** je prístavné mesto v Konžskej demokratickej republike v provincii Bas-Congo. Bolo hlavným mestom Konžského slobodného štátu a Belgického Konga (dnes Konžská demokratická republika) od 1. mája 1886 do roku 1926, kedy sa hlavné mesto presťahovalo do Léopoldvillu (dnešnej Kinshasy). 

Výhodná poloha na rieke Kongo neďaleko ústia rieky do mora mestu predurčila postavenie prístavu zabezpečujúceho akýkoľvek zámorský obchod dnešného Konga aj Belgického Konga. Slúži ako exportný prístav, vyváža sa drevo, banány, kakao a palmové produkty. Odhadovaná populácia mesta v roku 2009 je 527,725 obyvateľov.

Dejiny
------

Boma bola založená ako otrokárska stanica a *entrepôt* *(prekladisko)* zriadené obchodníkmi z viacerých európskych krajín v 16. storočí.

Doprava
-------

Boma leží na severnom brehu rieky Kongo, asi 100 km proti prúdu od Muandy, kde sa Kongo vlieva do Atlantického oceánu. Dostatočná šírka i hĺbka umožňuje morským lodiam dosiahnuť Bomu, ktorá vďaka tomu slúži ako hlavný konžský prístav už niekoľko storočí. Medzi rokmi 1889 a 1984, do prístavu viedla úzkorozchodná železnica s rozchodom 610mm (rozchod využívaný na nákladné účely v podmienkach neumožňujúcich širší rozchod) z Tshely.

Známe osobnosti
---------------

* Antoine-Roger Bolamba, politik a básnik, sa narodil v Bome v roku 1913.

Iné projekty
------------

Commons
* Spolupracuj na Commons Commons ponúka multimediálne súbory na tému **Boma**

Externé odkazy
--------------

* Panoráma Bomy

Zdroj
-----

*Tento článok je čiastočný alebo úplný preklad článku Boma, Democratic Republic of the Congo na anglickej Wikipédii.*
**Bombové útoky v Bombaji v roku 1993** boli sériou 13 veľkých teroristických útokov, ktoré sa uskutočnili 12. marca 1993 v indickom meste Bombaj. Zahynulo pri nich celkovo 257 ľudí a viac ako 1400 bolo zranených. Dodnes ide o najhorší teroristický incident v novodobých dejinách Indie. Predpokladá sa, že útoky spáchali islamistickí militanti v spolupráci s bombajským zločineckým syndikátom pod vedením mafiánskeho bossa menom Dávúd Ibráhím (angl. Dawood Ibrahim).

Pozadie, priebeh a následky útokov
----------------------------------

6. decembra 1992 zničili v meste Ajódhja hindskí extrémisti posvätnú islamskú mešitu Bábrí masdžid (Búburova mešita) z roku 1527. To v nasledujúcich týždňoch zapríčinilo rozsiahlu vlnu násilných nepokojov medzi moslimami a hinduistami po celej Indii. Násilnosti obzvlášť zasiahli mesto Bombaj, kde vyústili v smrť vyše 900 ľudí, prevažne moslimov. Pri nepokojoch došlo aj k veľkým škodám na majetku, čo v pomerne veľkej miere zasiahlo aj miestny organizovaný zločin. Ten bol reprezentovaný hlavne najsilnejšou mafiánskou skupinou známou ako *D-Company* vedenou Dávúdom Abráhímom. Ibráhím bol sám moslim a začal obviňovať políciu z toho, že pri nepokojoch priamo pomáhala hinduistickým extrémistom a usmerňovala ich na ničenie moslimského majetku, obzvlášť vo vlastníctve mafie. Mafia sa spojila s moslimskými extrémistami trénovanými v Pakistane a začala pripravovať rozsiahlu teroristickú akciu, ktorá mala byť pomstou zameranou hlavne proti väčšinovému hindskému obyvateľstvu a indickým úradom.

K prvému útoku došlo 12. marca 1993 o 13:30 miestneho času, keď v podzemnom parkovisku pod 28 poschodovou budovou Bombajskej burzy vybuchla silná nálož uložená v aute. Výbuch budovu vážne poškodil a usmrtil 84 ľudí. V nasledujúcich hodinách explodovalo v rôznych častiach mesta celkovo 12 ďalších bômb, väčšinou uložených v autách, ale aj v cestovných kufroch či motorových skútroch. Útoky zasiahli hotely, kancelárske budovy, banky či obchodné domy. K vôbec najhoršiemu útoku došlo o 14:45 pred obchodným domom *Century*, kde bomba ukrytá v terénnom aute zabila 113 ľudí. Takmer pri všetkých útokoch bola použitá výbušnina RDX, posledný nastal o 15:40. Celkovo si teroristické útoky toho dňa vyžiadali 257 mŕtvych a vyše 1400 zranených, z toho okolo 700 vážne.

Hoci detailné pozadie a motívy k útokom nie sú celkom objasnené, rozsiahle vyšetrovanie viedlo k jednoznačnému záveru, že za nimi stál zločinecký syndikát Dávúda Ibráhima v spolupráci s miestnymi moslimskými extrémistami pravdepodobne napojenými na pakistanských islamistov. Špeciálny indický súd pre zločiny terorizmu obvinil z útokov celkovo 129 ľudí, pričom v roku 2006 uznal 100 z nich za vinných. V júli 2007 bolo 12 z nich odsúdených na trest smrti, viacerí boli odsúdení na dlhoročné tresty väzenia. Mnoho ďalších podozrivých je stále na úteku, vrátane hlavných organizátorov útoku Dávúda Ibráhíma a jeho blízkeho spolupracovníka známeho pod anglickou prezývkou Tiger Memon.

Externé odkazy
--------------

* The Mumbai 1993 serial bombings
* March 12,1993: The day that changed Mumbai forever
**Blaise Compaoré** (\* 3. február 1951, Ziniaré, Horná Volta, dnešná Burkina Faso) je politik a bývalý prezident afrického štátu Burkina Faso. Rezignoval po 27 rokoch vlády 31. októbra 2014.

Životopis a politická kariéra
-----------------------------

Blaise Compaoré mal podobne ako jeho priateľ z mladosti a predchodcu v pozícii hlavy štátu Thomas Sankara dôstojnícky výcvik a vojenskú kariéru. Do najvyššej politiky sa dostal po tom, čo ho Sankara, ktorého vyniesol k moci štátny prevrat v roku 1982, menoval štátnym tajomníkom. Hoci obaja zdieľali podobné ľavicové presvedčenie, ako čelný predstavitelia štátu, začali sa politicky aj osobne rozchádzať. Compaoré sa obával o svoje postavenie, a tak 15. októbra 1987 vykonal vojenský prevrat, pri ktorom bol Sankara popravený a spolu s ním ďalších 13 vládnych predstaviteľov.

Oficiálne vo svojom programe hodlal obnoviť socialistickú revolúciu začatú Sankarom, v praxi však veľa štátnej podnikov sprivatizoval, prijal ekonomické úsporné opatrenia a nadviazal užšie vzťahy so západnými krajinami, predovšetkým s Francúzskom.
Pôvodný snaha zaviesť v krajine jednostranický systém narazila na široký odpor, a tak musel r. 1991 Compaoré súhlasiť s konaním pluralistických volieb. Rokovania vlády a opozície o prechodnom usporiadaní krajiny pri jej demokratizácii bolo neúspešné a vyústilo v ozbrojené nepokoje a opozičný bojkot volieb. Compaoré tak bol bez protikandidáta zvolený prezidentom, avšak volieb sa zúčastnilo len malé percento voličov.

Compaoré oficiálne zavrhol marxizmus, pokračoval v liberalizácii ekonomiky a zapojil Burkinu Faso do reštrukturalizačných projektov Svetovej banky.
Na medzinárodnej scéne si vydobyl povesť západoafrického mierotvorcu, lebo často hostil rokovania medzi znepriatelenými skupinami bojujúcimi v susedných krajinách o moc.

Roku 1998 bol Compaoré opätovne zvolený prezidentom na ďalšie sedemročné obdobie. Zmena ústavy mu umožnila aj kandidatúru a víťazstvo v spochybňovaných voľbách v novembri 2005 a novo aj 21. novembra 2010 , kedy získal 85% odovzdaných hlasov, v skutočnosti ho však volilo iba 10% populácie krajiny.

Hoci opozícia a časté demonštrácie vyjadrovali nesúhlas s Compaoréovou vládou, jeho pozícia zostávala dlho pevná. Rezignoval až po protestoch po 27 rokoch vlády 31. októbra 2014.

Iné projekty
------------

Commons
* Spolupracuj na Commons Commons ponúka multimediálne súbory na tému **Blaise Compaoré**

Referencie
----------

1. 1 2  http://www.ceskatelevize.cz/ct24/svet/290911-prezident-burkina- fasa-rezignoval-kto-prevezme-moc-je-nejasne /
2. ↑
3. ↑

Zdroj
-----

*Tento článok je čiastočný alebo úplný preklad článku Blaise Compaoré na českej Wikipédii.*

Autoritné údaje: * BnF: 14039482s
* GND: 1191911748
* ISNI: 0000 0000 0312 5555
* LCCN: n91086962
* VIAF: 27267233
* WorldCat: lccn-n91086962
**Boskovická brázda** je pretiahnutá, asi 95 km dlhá zníženina a geomorfologický celok v oblasti Brnenskej vrchoviny. Tiahne sa od severovýchodu k juhozápadu medzi Drahanskou a Českomoravskou vrchovinou - na severe začína pri Městečku Trnávka (juhovýchodne od Moravskej Třebovej), na juhu končí pri Moravskom Krumlove. Vytvára zreteľný pruh nezalesnenej krajiny medzi lesnatejšou krajinou na juhovýchode a severozápade. Severná časť (Malá Haná) je od južnej (Oslavanská brázda) oddelená vyššou oblasťou Žernovnickej hráste, súčasťou Hornosvrateckej vrchoviny.

Boskovická brázda je vyplnená prevažne permokarbónskymi a neogénnymi usadeninami a ostrovčekmi kriedových usadenín. V oslavanskej brázde sú náleziská čierneho uhlia (*rosicko-oslavanská panva*). Stredný sklon je 4° 20', najvyšším bodom je kopec Nad Amerikou (553 m) vo Svárovskej vrchovine (súčasť Malej Hanej). Priemerná výška Boskovickej brázdy je 354,6 m n. m.

Naprieč brázdou, prevažne od severozápadu na juhovýchod, preteká rad vodných tokov, napríklad Rokytná, Oslava, Jihlava, Bobrava, Svratka alebo Svitava.

Severnou časťou Boskovickej brázdy vedie projektovaná Rýchlostná cesta R43 Brno - Moravská Třebová (v stope rozostavanej nemeckej diaľnice Viedeň - Vroclav z druhej svetovej vojny).

Externé odkazy
--------------

* Geologická encyklopedie
* Geocaching
* Leccos.com Archivované 2014-04-04 na Wayback Machine

Zdroj
-----

*Tento článok je čiastočný alebo úplný preklad článku Boskovická brázda na českej Wikipédii.*
**Byronosaurus** bol malý vtákovitý dravý dinosaurus. Je známy z pozostatkov dvoch jedincov (v oboch prípadoch je dobre zachovaná lebka). Žil pred 75 až 73 miliónmi rokov na území dnešného Mongolska. Jeho jediným druhom je **Byronosaurus jaffei**.

Opis
----

Približne 1,5 m dlhý Byronosaurus bol ľahko stavaný dravec so štíhlymi čeľusťami. Mal pretiahnutú lebku so zubami, ktorým chýbalo vrúbkovanie, pomerne veľké oči, veľký mozog a dlhé nohy s otáčavým pazúrom (ktorý však bol menší než otáčavý pazúr dromeosaurov). Telo mal, podobne ako iné vyspelé Maniraptora, pravdepodobne pokryté perím.

Spôsob života
-------------

S veľkými očami predstavoval Byronosaurus lovca prispôsobeného na lov počas šera alebo noci. Keďže sa, na rozdiel od dromeosaurov, nezachovali žiadne náznaky skupinového lovu zástupcov Troodontidae, Byronosaurus zrejme lovil osamote. Keďže mal len pomerne malý otáčavý pazúr na každej nohe, nebol schopný skoliť veľkú korisť. Predpokladá sa, že potravou mu boli najmä malé živočíchy, menovite vtedajšie cicavce, aktívne zvyčajne len počas noci.

Galéria
-------

* Fragment lebky juvenilného jedinca (exemplár s označením IGM 100/972) v American Museum of Natural HistoryFragment lebky juvenilného jedinca (exemplár s označením IGM 100/972) v American Museum of Natural History

Referencie
----------

1. ↑  MONTAGUE, R.. Estimates of body size and geological time of origin for 612 dinosaur genera (Saurischia, Ornithischia). *Florida Scientist*, 2006, roč. 69, čís. 4, s. 243 – 257. Dostupné online.

Pozri aj
--------

* Troodon
**CAC 40** (franc. *Cotation Assistée en Continu*) je najdôležitejší akciový index vo Francúzsku. Počiatočná hodnota indexu - 1000 bodov - bola stanovená 31. decembra 1987.

Výpočet indexu
--------------

Index je vypočítaný ako aritmetický priemer kapitalizačne vážených cien akcií 40 najväčších spoločností kótovaných na parížskej burze Euronext. Každá zo štyridsiatich spoločností má svoj vlastný index, ktorý je vážený podľa hodnoty jej cenných papierov dostupných na trhu. Ceny sa líšia od spoločnosti k spoločnosti v závislosti od jej voľnej kapitalizácie. Počas váženia cena v firme môže byť skrátená na maximálnu váhu 15 % v CAC 40.

Počnúc 1. decembrom 2003 sa pri výpočte kapitalizácie berú do úvahy iba voľne obchodované akcie.

Index sa počíta každých 30 sekúnd v pracovné dni burzy od 9:00 do 17:30 SEČ.

Kritériá výberu
---------------

Zloženie CAC 40 je štvrťročne aktualizované výborom expertov Conseilcientifique des indexes (CSI). Zmeny nadobudnú platnosť vždy v tretí piatok v marci, júni, septembri a decembri. Počet akcií vo voľnom obehu sa prehodnocuje každý september.

Referencie
----------

1. ↑   CAC 40 index profile. *euronext.com*. Dostupné online [cit. 2022-02-22].
2. ↑   Rules for the CAC 40® index. *euronext.com*. Dostupné online [cit. 2022-02-22].
3. ↑   Le CAC 40, qu’est-ce que c’est?. *lafinancepourtous.com*. Dostupné online [cit. 2022-02-22].
4. ↑   Trading indices. *comparebrokers.co*. Dostupné online [cit. 2022-02-22].
5. ↑   CAC 40: comment le conseil des indices choisit les heureux élus. *business.lesechos.fr*. Dostupné online [cit. 2022-02-22].
6. ↑   Le Conseil scientifique des indices, grand manitou du CAC 40 (ENCADRE). *lepoint.fr*. Dostupné online [cit. 2022-02-22].
**Candice Dupreeová** (\* 16. august 1984, Oklahoma City, Oklahoma) je americká basketbalistka, v súčasnosti hrajúca za Phoenix Mercury. V roku 2006 bola draftovaná ako šiesta do WNBA klubom Chicago Sky. Profesionálne hráva basketbal aj na Slovensku v klube Dobrí anjeli Košice.

Životopis
---------

Vyrastala v Tampa Bay na Floride, na Paul R. Wharton High School hrávala volejbal aj bastketbal. V ňom pokračovala aj na Temple University, na ktorej ako univerzitná hráčka získala množstvo ocenení. 

### WNBA

Vo WNBA začala hrať v roku 2006, keď bola vybraná v drafte WNBA do klubu Chicago Sky. Ako juniorka sa stala súčasťou All Star tímu Východnej Konferencie a od vtedy sa na tejto súpiske objavuje pravidelne. V rokoch 2007 a 2008 reprezentovala Chicago v súťaži Shooting Stars a v sezóne 2009 sa umiestnila na druhom mieste vo WNBA s celkovým počtom 268 doskokov. V marci 2010 prestúpila do Phoenix Mercury. 

### Európa

Mimo sezóny vo WNBA začala Dupree profesionálne hrať basketbal v Poľsku, za klub Wisła Can-Pack Kraków v sezónach 2007/2008 a 2008/2009. Počas pôsobenia v tomto tíme vyhrala poľskú ligu a bola vymenovaná za Najhodnotnejšiu hráčku majstrovstiev. V roku 2009 si zahrala v All Star Game tíme za „Rest of the World" v Eurolige. Od sezóny 2009/2010 mimo WNBA hráva za Majstra Slovenska Dobrí anjeli Košice.

### Basketbal v USA

Candice Dupree bola prizvaná do USA Basketball Women's National Team training camp na jeseň roku 2009. So svojim tímom získala titul Majsterky sveta roku 2010. Patrí medzi 12 hráčok americkej reprezentácie, ktorá bude zastupovať krajinu na letnej olympiáde v roku 2012 a opäť sa dostala na súpisku All Star game.

Referencie
----------

1. ↑  2009 Rebounding Leaders
2. ↑  Offseason 2007-08: Overseas Roster
3. ↑  Offseason 2008-09: Overseas Roster
4. ↑  Dupree:All-Star selection a pleasant surprise
5. ↑  Offseason 2009-10: Overseas Roster
6. ↑   *Kosice Homepage* [online]. [Cit. 2011-02-11]. Dostupné online. Archivované 2011-10-09 z originálu.
7. ↑   *USA Basketball Women's National Team To Tip-Off Training Tomorrow In D.C.* [online]. USA Basketball, [cit. 2009-10-01]. Dostupné online. Archivované 2012-07-16 z originálu.